CELEX: C2005/205/45
Language: da
Date: 2005-08-20 00:00:00
Title: Sag T-215/05: Sag anlagt den 27. maj 2005 af Marie-Yolande Beau mod Kommissionen for De Europæiske Fællesskaber

20.8.2005   
            
            
               DA
            
            
               Den Europæiske Unions Tidende
            
            
               C 205/24
            
         Sag anlagt den 27. maj 2005 af Marie-Yolande Beau mod Kommissionen for De Europæiske Fællesskaber
   (Sag T-215/05)
   (2005/C 205/45)
   Processprog: fransk
   Ved De Europæiske Fællesskabers Ret i Første Instans er der den 27. maj 2005 anlagt sag mod Kommissionen for De Europæiske Fællesskaber af Marie-Yolande Beau, Paris, ved avocats Georges Vandersanden og Laure Levi.
   Sagsøgeren har nedlagt følgende påstande:
   
               —
            
            
               Annullation af ansættelsesmyndighedens afgørelse om afvisning af at anerkende sagsøgerens sygdom som en erhvervssygdom, og om at pålægge sagsøgeren at afholde honorarer og andre udgifter til den af ham udpegede læge samt at afholde halvdelen af de til den tredje læge udbetalte honorarer og andre udgifter.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i denne sag har anfægtet ansættelsesmyndighedens afvisning af i henhold til vedtægtens artikel 73 at anerkende hendes sygdom som en erhvervssygdom.
   Sagsøgeren har herved anført, at hun primo 1996 begyndte at få betydelige vejrtrækningsproblemer, mens hun ved sin ansættelse i 1988 havde haft et godt helbred. Hun har desuden været genstand for en afgørelse om tilkendelse af invalidepension.
   Sagsøgeren har til støtte for sine påstande gjort gældende, at lægeudvalget:
   
               —
            
            
               har fejlfortolket begrebet erhvervssygdom og ikke har udført den opgave, som udvalget er blevet tildelt. Sagsøgeren har herved anført, at lægeudvalget i sin erklæring ikke har besvaret spørgsmålet, om den erhvervsmæssige faktor har været en faktor eller den faktor, som udløste sagsøgerens sygdom. Den omstændighed, at sagsøgeren efter ophøret af hendes erhvervsmæssige aktiviteter fortsat døjer med visse problemer betyder i denne forbindelse ikke, at sygdommen ikke kunne være erhvervsbetinget. Desuden har lægeudvalget ikke taget stilling til en eventuel anvendelse af vedtægtens artikel 14 i det foreliggende tilfælde
            
         
               —
            
            
               ikke behørigt har redegjort for begrundelserne for udvalgets konklusioner, henset til de yderst divergerende lægelige erklæringer
            
         
               —
            
            
               har undladt at tage hensyn til de relevante lægelige erklæringer
            
         
               —
            
            
               har baseret sine konklusioner på en ufuldstændig erklæring
            
         
               —
            
            
               har udsat sagsøgeren for funktionelle vejrtrækningsprøver, der, i modsætning til en eventuel test vedrørende specifik udsættelse for tobak, ikke kunne være relevante.